Toekoms vir bruin en swart lyk nou donker | Netwerk24
Toekoms vir bruin en swart lyk nou donker
Hoe lyk die nuwe Suid-Afrika waarna miljoene swart en bruin mense gehunker en van gedroom het nou? Hulle moes tog 'n voorstelling gehad het van 'n land sonder die beperkinge wat hul vryheid en geleenthede ingekort het.
'n Land met ander beroepe as handearbeiders. Met luukse motors en vakansies by die see, soos wat die res van die land gehad het. Dié wonderlike dinge het toe nie vir die meerderheid ge­realiseer nie. Die politieke leiers het wonderlike beloftes gemaak van wat die kiesers sou kry as hulle net vir die ANC sou stem. Ongelukkig was hulle toe glad nie in staat om hul beloftes gestand te doen nie en het net hulself verryk met korrupte praktyke en bedrog.
Nou, ná twee dekades, is daar miljoene gefrustreerde werkloses wat in armoede lewe. Hulle is woedend, want niks het vir hulle verander nie.